Na podlagi 18. člena Poslovnika Uradniškega sveta, št. 0130-5/2021/4 z dne 21. 6. 2021 – uradno prečiščeno besedilo Uradniški svet izdaja

**Poslovnik o spremembi Poslovnika o delu posebnih natečajnih komisij**

1. člen

V Poslovniku o delu posebnih natečajnih komisij (št. 0130-18/2020/4 – uradno prečiščeno besedilo z dne 9. 11. 2020 in št. 0130-5/2020/2 z dne 12. 4. 2021) se besedilo četrtega odstavka 15. člena spremeni tako, da se glasi:

»(4) Povračilo potnih stroškov se predsedniku in članom posebne natečajne komisije prizna v obliki kilometrine po najkrajši varni poti v višini 10% cene neosvinčenega motornega bencina – 95 oktanov v neto znesku za vsak polni kilometer razdalje. Za obračun kilometrine za povračilo potnih stroškov se za podatek o ceni neosvinčenega motornega bencina – 95 oktanov uporabi najvišjo ceno bencina, ki je bila poročana Evropski komisiji, za pretekli mesec, ki jo za vsak mesec posebej sporoči ministrstvo, pristojno za energijo, ministrstvu, pristojnemu za javno upravo, ki jo objavi na svoji spletni strani. Ceno iz prejšnjega stavka se uporablja od prvega dne v mesecu, v katerem je bil podatek objavljen na spletni strani ministrstva, pristojnega za javno upravo.«

1. člen

Ta sprememba poslovnika začne veljati 1. 7. 2021.

Poslovnik se objavi na spletnih straneh ministrstva, pristojnega za upravo.

Rastko Rafael Kozlevčar

predsednik Uradniškega sveta

Številka: 0130-5/2021/5

Datum: 21. 6. 2021